मुग़ल शासक अकबर के दस्तावेजों मे अयोध्या का विस्तृत वर्णन मिलता है। शुरुआती दौर मे (१२ वीं शताब्दी) अवध कुछ समय के लिए दिल्ली सल्तनत के अधीन कार्यरत था परन्तु बाबर के आक्रमण के दौरान ये मुग़ल साम्राज्य के अंतर्गत आ गया। मुग़लों के पतन काल के दौरान अवध एक शक्तिशाली राज्य बन के उठा और अवध कि राजधानी तब फैजाबाद थी। उस दौरान फारस से आये शादत अली खान को मुग़ल साम्राज्य द्वारा अवध का गवर्नर सन १७३२ मे बनाया गया और जल्द ही वह यहाँ का नवाब भी बन गया। उस दौर मे अवध व्यापर व उत्पाद से एक महत्त्वपूर्ण स्थान ग्रहण कर लिया था और यही कारण था कि कलकत्ता मे बैठे अंग्रेजों कि निगाह अवध के समृद्धि पर टिकी थी।